Obrazec št: 10

**VZOREC POGODBE**

**JAVNO KOMUNALNO PODJETJE GROSUPLJE d.o.o.**, Cesta na Krko 7, 1290 Grosuplje,

ki ga zastopa direktor Stanislav Stopar

Matična številka: 5144574000, ID za DDV oz. davčna št.: SI 65119037

(v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv oz. firma, naslov oz. sedež ter navedba zastopnika)*

Matična številka: \_\_\_\_\_\_\_\_\_\_\_\_\_\_\_\_\_\_\_\_, ID za DDV oz. davčna št: \_\_\_\_\_\_\_\_\_\_\_\_\_\_\_\_\_\_\_\_,

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(v nadaljevanju izvajalec)

**VZOREC POGODBE**

skleneta

**POGODBA O PREVZEMU IN KONČNI OBDELAVI DEHIDRIRANEGA BLATA**

1. člen

Pogodbeni stranki uvodoma ugotavljata:

* da je naročnik izvedel postopek oddaje javnega naročila za prevzem in končno obdelavo dehidriranega blata iz Centralne čistilne naprave Grosuplje (v nadaljevanju CČN Grosuplje) in Centralne čistilne naprave Ivančna Gorica (v nadaljevanju CČN Ivančna Gorica), ki je bil objavljen na portalu javnih naročil dne \_\_\_\_\_\_\_\_\_\_\_, pod št. objave \_\_\_\_\_\_\_\_\_\_\_\_\_\_ ,
* da je bil izvajalec izbran kot najugodnejši ponudnik za prevzem in končno obdelavo dehidriranega blata iz CČN Grosuplje in CČN Ivančna Gorica.

1. člen

Pogodbe ni stranki se s to pogodbo dogovorita za opravljanje naslednjih storitev:

* redno in nemoteno prevzemanje odpadka s klasifikacijsko številko 19 08 05 na lokaciji Centralne čistilne naprave Grosuplje in Centralne čistilne naprave Ivančna Gorica.
* prevzem, transport in končno obdelavo dehidriranega blata skladno s področnimi predpisi,
* tehtanje vsake prevzete pošiljke,
* izdajanje evidenčnih listov za vsako pošiljko odpadka. Po dogovoru in skladno z veljavnimi predpisi je možno tudi izdajanje skupnih evidenčnih listov za vse pošiljke v preteklem koledarskem mesecu.

Predmet te pogodbe je prevzem, transport in končna obdelava dehidriranega blata iz CČN Grosuplje in CČN Ivančna Gorica v skladu z dokumentacijo v zvezi z oddajo predmetnega javnega naročila in ponudbo izvajalca št. \_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, ki je priloga in sestavni del te pogodbe.

Opravljene storitve morajo biti ustrezne in v skladu z veljavnimi predpisi in standardi, ki urejajo obravnavano področje.

Izvajalec se zavezuje, da bo prevzel proizvedeno blato z vsebnostjo suhe snovi med 18% in 35%.

1. člen

Izvajalec se zavezuje, da bo storitve, ki so predmet te pogodbe in njegove ponudbe, naročniku izvajal po cenah, ki jih je navedel v svoji ponudbi oz. svojem ponudbenem predračunu:

|  |  |
| --- | --- |
| Cena za prevzem in končno obdelavo prevzetega dehidriranega blata iz CČN Grosuplje v EUR/tono brez DDV |  |
| DDV 9,5% |  |
| Cena za prevzem in končno obdelavo prevzetega dehidriranega blata iz CČN Grosuplje v EUR/tono z DDV |  |

|  |  |
| --- | --- |
| Cena za prevzem in končno obdelavo prevzetega dehidriranega blata iz CČN Ivančna Gorica v EUR/tono brez DDV |  |
| DDV 9,5% |  |
| Cena za prevzem in končno obdelavo prevzetega dehidriranega blata iz CČN Ivančna Gorica v EUR/tono z DDV |  |

Skupna vrednost pogodbe za predvideno količino za obe centralni čistilni napravi znaša \_\_\_\_\_\_\_\_\_\_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_\_\_\_\_\_\_\_EUR z DDV.

Cene so v času veljavnosti pogodbe fiksne in se ne spreminjajo pod nobenim pogojem. V ceni na enoto mere so zajeti vsi materialni in nematerialni stroški, ki so potrebni za izvedbo predmeta naročila, vključno s stroški dela, stroški materiala, stroški tehtanja, stroški najema zabojnika, stroški prevoza in z vsemi stroški za pripravo, izdajanje in vodenje evidenčnih listov.

Skupna vrednost pogodbe je ocenjena glede na predvidene količine, naročnik pa ne more navesti točnih količin (in s tem vrednosti) prevzetega dehidriranega blata, saj so le-te odvisne od delovanja naprave. Količine po predračunu so okvirne.

Izvedene storitve po tej pogodbi bo izvajalec obračunal po cenah na enoto iz ponudbenega predračuna in po dejansko prevzetih količinah.

Izvedene storitve se obračunavajo mesečno z računi, ki jih izstavlja izvajalec na osnovi podpisanih listin o prevzemu dehidriranega blata in cen iz ponudbenega predračuna. Izvajalec bo izstavil naročniku račun do petega dne (5) v tekočem mesecu za dejansko opravljeno število storitev v preteklem mesecu. Evidence in evidenčni listi ter podpisani in ožigosani tehtalni listi prevzetih količin odpadkov so sestavni del računa.

1. člen

Izvajalec se zavezuje, da bodo pogoji, cene iz razpisa, veljali tudi v primeru večjih ali manjših količin prevzetega dehidriranega blata od predvidenih količin v dokumentaciji v zvezi z oddajo javnega naročila.

Naročnik ni odškodninsko ali kakorkoli odgovoren zaradi nedoseganja v dokumentaciji v zvezi z oddajo javnega naročila navedenih količin prevzetega dehidriranega blata.

1. člen

Naročnik bo izvajalcu plačal storitev na podlagi računa v roku 30 dni od dneva izstavitve računa.

Kot dan plačila se šteje dan, ko je naročnik banki izdal nalog za izplačilo.

Iz računa mora biti razvidna vrsta, količina in cena prevzetega dehidriranega blata izkazana z osnovo in z DDV.

Izvajalec se obvezuje k vsakemu izstavljenemu računu priložiti tehtalne in potrjene evidenčne liste, ki bodo osnova za izstavitev računa in ki bodo omogočali naročniku kontrolo nad opravljeno storitvijo. V kolikor izvajalec ne priloži tehtalnih in potrjenih evidenčnih listov, bo naročnik račun zavrnil.

V primeru zamude plačila računa, ima izvajalec pravico obračunati zakonske zamudne obresti.

1. člen

Izvajalec vrši odvoz dehidriranega blata praviloma dvakrat tedensko iz Centralne čistilne naprave Grosuplje (Kosovelova cesta 15) in približno enkrat tedensko iz Centralne čistilne naprave Ivančna Gorica (Veliko Črnelo 30).

Izvajalec vrši odvoz v rednem delovnem času od 7.00 do 15.00 ure (od ponedeljka do petka). O terminu rednega odvoza se pogodbeni stranki dogovorita ob naročilu odvoza s strani naročnika. O izjemah in interventnih storitvah se pogodbeni stranki o tem posebej dogovorita po telefonu ali elektronski pošti.

Oddajo odpadka telefonsko in/ali po e-pošti napoveduje tehnično osebje CČN Grosuplje in CČN Ivančna Gorica.

Izvajalec ob prevzemu polnega zabojnika, dostavi čist in  prazen zabojnik, brez usedlin na dnu zabojnika ter brez neprijetnih vonjav, okvirne velikosti 6 m x 2,4 m x 1,8 m. Izvajalec priskrbi zabojnike v brezplačen najem (do konca veljavnosti pogodbe).

Izvajalec, ki prevzame blato, ga prevzame v nadaljnjo ravnanje (uporabo, odlaganje…) ter s tem prevzame blato v svojo skrb.

Ponudnik mora prevzemati naročnikov odpadek najkasneje v 24 urah po sporočeni zahtevi naročnika.

1. člen

Pogodbeni stranki se dogovorita, da ima naročnik pravico, da v primeru nujne potrebe po prevzemu dehidriranega blata, le to, preda drugemu prevzemniku, če izvajalec ni sposoben izvesti storitve v dogovorjenem odzivnem času.

1. člen

Izvajalec v celoti odgovarja za kvaliteto izvedenih storitev.

1. člen

Količino odpadka ugotavlja izvajalec s tehtanjem na tehtnici, ki ima veljaven certifikat o kalibraciji. Tehtalni listi so del dokumentacije za vsako prevzeto pošiljko odpadka in so osnova za izdajo računa. Dan podpisa tehtalnega lista se šteje kot dan odvoza odpadka oziroma dan opravljene storitve.

Naročnik si pridrži pravico, da nenapovedano preveri postopek tehtanja in veljavnosti kalibracijskega certifikata uporabljene tehtnice.

1. člen

Izvajalec se v okviru te pogodbe obvezuje:

* da bo storitve, ki so predmet te pogodbe opravljal skrbno, kakovostno in pravočasno,
* da bo kakovost izvedenih storitev ustrezala obstoječim standardom in kvaliteti,
* da bo v času veljavnosti te pogodbe zagotavljal stalno, redno in nemoteno prevzemanje odpadka ter njegovo končno obdelavo, skladno z določili zadevnih predpisov ter okoljevarstvenim dovoljenjem za predelavo tovrstnih odpadkov,
* da bo za vsak odvoz odpadka oz. po dogovorjenem postopku izpolnil evidenčni list o ravnanju z odpadkom in predložil tehtalni izpis za prevzet odpadek.

Izvajalec mora imeti za izvedbo storitev prevzema in transporta dehidriranega blata ustrezne izjave, soglasja in dovoljenja, dovoljenja za morebitno čezmejno premeščanje in potrebne garancije za procesiranje odpadka, katere je izdala ali potrdila ustrezna institucija v Sloveniji ali tuji državi iz katere prihaja izvajalec ali v katero se bo prevzeto dehidrirano blato odvažalo.

Izvajalec se zavezuje dostaviti naročniku dokazilo o sledljivosti blata, kar pomeni dokazilo o lokaciji in postopku končne dispozicije blata. To dokazilo dostavi izvajalec naročniku ob prvem prevzemu blaga, nato pa samo v primeru kakršnekoli spremembe.

1. člen

Kvalitativni prevzem blaga se opravi takoj po prevzemu, kvantitativni prevzem vseh količin prevzetega dehidriranega blata, pa na podlagi tehtalnih listov na tehtnici, ki ima veljavni certifikat o kalibraciji. Dejanske količine prevzetega dehidriranega blata se morajo ujemati s količinami navedenimi na izdanih in potrjenih evidenčnih listih.

Izvajalec je dolžan takoj oziroma najpozneje pa v roku 8 dni od dneva prevzema dehidriranega blata, telefonsko ali pisno posredovati naročniku morebitne reklamacije, povezane s kvaliteto prevzetega blata.

1. člen

Če izvajalec ne prevzame dehidriranega blata v dogovorjenem roku, količini in kakovosti, sme naročnik brez opomina storitev naročiti pri drugem prevzemniku. Izvajalec mora na poziv poravnati razliko med ceno, določeno s to pogodbo in ceno za opravljeno storitev drugega prevzemnika.

1. člen

Naročnik bo izvajalcu za nepravočasni odziv na naročilo za vsak dan zamude zaračunal pogodbeno kazen v višini 5‰ (promil) konkretnega naročila, vendar skupaj največ do višine 10% pogodbene vrednosti.

Če pri naročniku zaradi zamude izvedbe storitev pogodbe nastaja dodatna škoda, je naročnik upravičen do povrnitve nastale škode s strani izvajalca.

Naročnik in izvajalec soglašata, da pravica do zaračunavanja dogovorjene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja dogovorjene kazni.

1. člen

Za uveljavljanje dogovorjene pogodbene kazni bo naročnik izvajalcu izstavil račun s plačilnim rokom petnajst (15) dni od dneva izstavitve računa. V primeru zamude pri plačilu računa, je izvajalec dolžan naročniku plačati zakonske zamudne obresti.

1. člen

V izjemnih primerih, ko izvajalec ne more izpolniti v pogodbi zapisanih rokov zaradi višje sile (npr. naravne nesreče, izredne vremenske razmere, vojna, dokazljiva izguba pošiljke med transportom, poškodba med dobavo…) mora izvajalec naročnika nemudoma pisno obvestiti o nezmožnosti pravočasne izvedbe predmeta pogodbe in pri tem tudi navesti vzroke zamude ter okvirni/pričakovani dejanski rok izvedbe. V tem primeru naročnik ne sme sankcionirati izvajalca.

1. člen

Izvajalec mora ob podpisu pogodbe naročniku predložiti lastno bianco menico z menično izjavo kot garancijo za dobro izvedbo pogodbenih obveznosti v višini 10% vrednosti pogodbe (z DDV). Predložitev garancije je pogoj za veljavnost pogodbe.

Garancija za dobro izvedbo pogodbenih obveznosti mora veljati še 30 dni od datuma prenehanja veljavnosti pogodbe.

V kolikor izvajalec ne izpolnjuje svojih pogodbenih obveznosti, lahko naročnik unovči finančno zavarovanje za dobro izvedbo pogodbenih obveznosti in od pogodbe odstopi brez kakršnekoli obveznosti do izvajalca.

Naročnik bo pred unovčenjem finančnega zavarovanja za dobro izvedbo pogodbenih, izvajalca pisno pozval k izpolnitvi obveznosti iz pogodbe in mu določil rok za izpolnitev oziroma odpravo napak.

Pogodba se sklepa z odložnim pogojem, da postane veljavna šele s predložitvijo menice z menično izjavo za dobro izvedbo pogodbenih obveznosti.

1. člen

Ta pogodba je nična, v kolikor se ugotovi, da kdo v imenu ali na račun izvajalca, predstavniku ali posredniku naročnika obljubi, ponudil ali dal kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem obveznosti iz pogodbe, ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njegovemu predstavniku, zastopniku ali posredniku.

1. člen

Kontaktna oseba naročnika za izvajanje pogodbe je \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_, e-naslov:\_\_\_\_\_\_\_\_\_\_\_\_\_\_\_.

Kontaktna oseba izvajalca za izvajanje pogodbe je \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_, e-naslov:\_\_\_\_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) delovnih dni po zamenjavi.

1. člen

Pogodba je sklenjena za določen čas, za obdobje 12 mesecev in prične veljati z dnem podpisa obeh pogodbenih strank.

1. člen

Naročnik ima pravico odstopiti od pogodbe kadarkoli, brez posledic za naročnika, če:

|  |
| --- |
| * pride izvajalec v takšno situacijo, ki bi mu onemogočila izvedbo pogodbenih obveznosti; * izvajalec po svoji krivdi ne izpolnjuje pogodbenih obveznosti, tudi po pisnem opozorilu naročnika; |

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

Pogodba preneha veljati tudi, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

Naročnik ima pravico enostransko odstopiti od pogodbe brez odpovednega roka tudi v primeru, da nima zagotovljenih sredstev ali v primeru bistveno spremenjenih okoliščin.

V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.

Pogodbeni stranki imata pravico odstopiti od pogodbe tudi iz drugih razlogov, s pisnim obvestilom drugi pogodbeni stranki, ki mora biti poslano priporočeno po pošti in z dvomesečnim odpovednim rokom

1. člen

Pogodbeni stranki se dogovorita, da bosta morebitne spore iz tega pogodbe reševali sporazumno. V kolikor ne pride do sporazuma, je za reševanje spora pristojno stvarno in krajevno pristojno sodišče po sedežu naročnika.

1. člen

Pogodba stopi v veljavo, ko jo podpišeta zastopnika obeh pogodbenih strank in ko izvajalec predloži menico za dobro izvedbo pogodbenih obveznosti.

1. člen

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Datum: | Datum: |
|  |  |
| Naročnik:  Javno komunalno podjetje Grosuplje d.o.o.  Direktor Stanislav Stopar | Izvajalec:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |